פרסמנו אצל @efitriger:

בכירים בצה״ל מעריכים: בשל המצב הנוכחי שנוצר במטכ״ל - ייתכן שיוחלט למנות, באופן חריג למדי, ממלא מקום זמני לתפקיד סגן הרמטכ״ל.

בשל העובדה ששר הביטחון לא מאשר בשלב זה מינויי אלופים, והאפשרות שהרמטכ״ל הלוי יעזוב את תפקידו בחודשיים הקרובים ולא ירצה למנות סגן רמטכ״ל עבור מי שיבוא אחריו בתפקיד - בכירים בצה״ל מעריכים כי האפשרות הסבירה ביותר היא שימונה לתפקיד סגן רמטכ״ל במינוי זמני, כממלא מקום. 

אחת האפשרויות שנמצאות על הפרק: ששר הביטחון כ״ץ יסגור את המינוי מול מועמדו לתפקיד הרמטכ״ל, והקצין שייבחר יתחיל כזמני וייתכן שיהפוך בהמשך לקבוע. 

השם הבולט לתפקיד הסגן - מפקד פיקוד הצפון הנוכחי, האלוף אורי גורדין.

שמות נוספים בבורסת השמות לתפקיד הסגן אם יוחלט על מינוי זמני - מפקד זרוע היבשה הקודם תמיר ידעי, ראש אגף התכנון אייל הראל, ומפקד פיקוד העורף רפי מילוא. 

סגן הרמטכ״ל היוצא, האלוף אמיר ברעם, אומר בשיחות סגורות עם מקורביו כי הוא בהחלט מתכוון להתמודד על תפקיד הרמטכ״לות, אך מסביר כי הגיע לתחושת מיצוי בתור מספר 2 של הרצי הלוי. אחת הסיבות שהוא מונה להחלטה לעזוב - תחושה שהוא יכול לתרום הרבה יותר, ושהוא לא שותף מספיק בכל תהליכי קבלת ההחלטות בהפעלת הכוח. סיבה מרכזית לתזמון העזיבה - סיום עבודתה של ועדת נגל, שהאלוף ברעם ליווה את עבודתה כמי שאחראי על בניין הכוח בצה״ל. אם ועדת נגל הייתה ממשיכה לעבוד עוד מספר חודשים, האלוף ברעם לא היה מחליט לסיים תפקיד כעת. אך לאחר הגשת מסקנות הוועדה, הוא חש כי הגיע הגבול ליכולתו להמשיך לתרום בעמדתו הנוכחית.